CELEX: 62009TN0448
Language: hu
Date: 2009-11-04 00:00:00
Title: T-448/09. sz. ügy: 2009. november 4-én benyújtott kereset — Centre national de la recherche scientifique kontra Bizottság

30.1.2010   
            
            
               HU
            
            
               Az Európai Unió Hivatalos Lapja
            
            
               C 24/55
            
         2009. november 4-én benyújtott kereset — Centre national de la recherche scientifique kontra Bizottság
   (T-448/09. sz. ügy)
   2010/C 24/99
   Az eljárás nyelve: francia
   
      Felek
   
   
      Felperes: Centre national de la recherche scientifique (Párizs, Franciaország) (képviselő: N. Lenoir ügyvéd)
   
      Alperes: az Európai Közösségek Bizottsága
   
      Kereseti kérelmek
   
   
               —
            
            
               Az Elsőfokú Bíróság a keresetet nyilvánítsa elfogadhatónak és megalapozottnak;
            
         
               —
            
            
               az Elsőfokú Bíróság kötelezze a Bizottságot arra, hogy a szerződésre alkalmazandó belga jog szerinti törvényes mértékű késedelmi kamattal növelve térítse meg a 110 102,26 euró összegű állítólagos követelést, amelyet a Bizottság a szerződés címén a 2009. június 29-i terhelési értesítésében (3230906067 hiv. sz.) követel, és amely okot adott a 2009. augusztus 17-i beszámítási aktusra (BUDG/C3 D(2009) 10.5 — 1232 hiv. sz.);
            
         
               —
            
            
               az Elsőfokú Bíróság a Bizottságot kötelezze a költségek viselésére.
            
         
      Jogalapok és fontosabb érvek
   
   A jelen keresettel a Centre national de la recherche scientifique (CNRS) azt kéri az Elsőfokú Bíróságtól, hogy kötelezze a Bizottságot arra, hogy a késedelmi kamatokkal növelve térítse meg a 2009. június 29-i 3230906067. sz. terhelési értesítésben szereplő, 110 102,26 euró összegű követelést, amellyel a felperes a 6. kutatási és technológiafejlesztési keretprogram egyik projektjére vonatkozó EURO-THYMAIDE szerződés címén állítólag tartozik, és amely okot adott a 2009. augusztus 17-i beszámítási aktusra.
   Keresetének alátámasztására a felperes a következőkre alapított három jogalapra hivatkozik:
   
               —
            
            
               a költségek szerződésben meghatározott igazolási kritériumainak be nem tartása, mivel a Bizottság figyelmen kívül hagyta a EURO-THYMAIDE szerződés általános feltételeinek a támogatható költségekre vonatkozó II.19.1. cikkét, másodlagosan pedig nem tartotta be a belga polgári törvénykönyv 1134. cikkében foglalt jóhiszeműség kötelezettségét — figyelmen kívül hagyva a projektben foglalt közvetlen személyzeti költségeket igazoló elemeket annak ellenére, hogy azok bizonyító ereje nyilvánvaló volt. E megközelítés következtében a Bizottság tévesen elutasított bizonyos közvetlen személyzeti költségeket, és a vitatott követelést eredményező kiigazításokhoz folyamodott;
            
         
               —
            
            
               az EURO-THYMAIDE szerződés általános feltételei II.19.1., II.19.2.c. és II.20. cikkében foglalt kritériumok tekintetében a munkahely-elvesztési hozzájárulás (Provision pour Perte d’Emploi, PPE) téves értékelése, mivel megtévesztő elnevezése ellenére a PPE a támogatható személyzeti költségektől elválaszthatatlan munkanélküli-biztosítással összefüggő személyzeti teher. A Bizottság azáltal, hogy kizárta a támogatható költségekből a CNRS-nek a projektben részt vevő ideiglenes személyzete díjazására kivetett PPE-nek megfelelő összegeket, megsértette a fent említett rendelkezéseket;
            
         
               —
            
            
               a betegszabadság alatt járó munkabérnek a szerződésben előírt támogathatósági kritériumok tekintetében való nyilvánvalóan téves értékelése, mivel a Bizottság az EURO-THYMAIDE szerződés általános feltételeinek 11.19. cikkével ellentétben a nem támogatható költségek közé sorolta a CNRS-nek a projektben részt vevő személyzete számára a betegszabadság alatt fizetett munkabért.